A BIZOTTSÁG 1123/2007/EK RENDELETE
(2007. szeptember 27.)
a 327/98/EK rendelettel a 2007. szeptemberi alidőszakra megnyitott vámkontingensek keretében történő rizsbehozatalra vonatkozó engedélyek kibocsátásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (1),
tekintettel az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK bizottsági rendeletre (2) és különösen annak 7. cikke (2) bekezdésére,
tekintettel a rizs és a törmelékrizs behozatalára vonatkozó egyes vámkontingensek megnyitásáról és kezeléséről szóló, 1998. február 10-i 327/98/EK bizottsági rendeletre (3) és különösen annak 5. cikke első albekezdésére,
mivel:
(1)
A 327/98/EK rendelet a rizsre és a törmelékrizsre vonatkozóan behozatali vámkontingenseket nyitott meg, és rendelkezett azok kezelésének módjairól, származási ország szerint felosztva és több alidőszakra bontva a szóban forgó kontingenseket az említett rendelet IX. mellékletének megfelelően.
(2)
A szeptemberi alidőszak a 327/98/EK rendelet 1. cikke (1) bekezdésének a) pontjában meghatározott kontingens negyedik alidőszaka, az ugyanezen bekezdés d) pontjában meghatározott kontingensek harmadik alidőszaka és az ugyanezen bekezdés e) pontjában meghatározott kontingens első alidőszaka.
(3)
A 327/98/EK rendelet 8. cikkének a) pontja szerinti közlések alapján megállapítható, hogy a 09.4130, 09.4117, 09.4118, 09.4119 és 09.4168 tételszámú kontingens esetében az említett rendelet 4. cikkének (1) bekezdésével összhangban 2007 szeptemberének első tíz munkanapján benyújtott kérelmek a rendelkezésre állónál nagyobb mennyiségre vonatkoznak. Ezért helyénvaló a szóban forgó kontingenseknél az igényelt mennyiségekre alkalmazandó odaítélési együttható rögzítésével meghatározni, hogy a behozatali engedélyek milyen mennyiségekre bocsáthatók ki.
(4)
A fent említett közlések alapján megállapítható továbbá, hogy a 09.4127, 09.4128, 09.4129 és 09.4112 tételszámú kontingens esetében a 327/98/EK rendelet 4. cikkének (1) bekezdésével összhangban 2007 szeptemberének első tíz munkanapján benyújtott kérelmek a rendelkezésre állónál kisebb vagy a rendelkezésre állóval megegyező mennyiségre vonatkoznak.
(5)
A 09.4127, 09.4128 és 09.4129 tételszámú kontingens keretében a szeptemberi alidőszakra rendelkezésre álló fel nem használt mennyiségek a 327/98/EK rendelet 2. cikkének megfelelően át kell vinni a következő kontingens-alidőszakra rendelkezésre álló 09.4138 tételszámú kontingensre.
(6)
Ezenkívül a 327/98/EK rendelet 5. cikkének első albekezdésével össszhangban meg kell határozni a 09.4138 és a 09.4168 tételszámú kontingens vonatkozásában a kontingens-alidőszakra rendelkezésre álló összmennyiségeket,
ELFOGADTA EZT A RENDELETET:
1. cikk
(1) A 09.4130, 09.4117, 09.4118, 09.4119 és 09.4168 tételszámú, a 327/98/EK rendeletben említett kontingenshez kapcsolódó, 2007 szeptemberének első tíz munkanapján rizsbehozatalra vonatkozóan benyújtott engedélykérelmek esetében az engedélyek az e rendelet mellékletében meghatározott odaítélési együtthatóknak az igényelt mennyiségekre való alkalmazásával kapott mennyiségekre bocsáthatóak ki.
(2) A 09.4138 és a 09.4168 tételszámú, a 327/98/EK rendeletben említett kontingens keretében a következő alidőszakra rendelkezésre álló összmennyiségeket e rendelet melléklete határozza meg.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. szeptember 27-én.